האחיות המוצלחות שלי

האחיות המוצלחות שלי היא סדרת טלוויזיה קומית ישראלית שעלתה לשידור בשנת 2016. הסדרה עוסקת בסיפורן של שלוש אחיות אשר הוריהן עזבו את הארץ, ומתארת את הקשיים והתהפוכות בחייה של כל אחת מהן.

הסדרה נוצרה על ידי נועה ארנברג וגלית חוגי, בוימה על ידי גורי אלפי והופקה על ידי "טדי יזמות והפקות". העונה הראשונה של הסדרה שודרה ב-yes בתאריכים 13 במרץ עד 22 במאי בשנת 2016. ב-22 במרץ 2018 עלתה עונה שנייה לסדרה. העונה השלישית עלתה לשידור ב-17 בינואר 2019. העונה הרביעית והאחרונה צולמה בהודו ועלתה בתאריך 8 בספטמבר 2024.

 סקירת הסדרה 
עונהפרקיםשודרה לראשונההפרק הראשוןהפרק האחרון11213 במרץ 201629 במאי 201621225 במרץ 201815 באפריל 201831217 בינואר 2019448 בספטמבר 2024

עלילה
הסדרה מתארת את חייהן ויחסיהן של שלוש אחיות שמתוארות כבלתי-מוצלחות, לאחר נסיעת הוריהן להפלגה ארוכה ברחבי העולם. הבכורה, אורית, היא מורה בבית ספר תיכון; היא מקיימת מערכת יחסים לסבית, שהיא שומרת בסוד. השנייה במשפחה היא נטלי, בחורה צעירה שלא מסוגלת להתמיד בשום עבודה ולא יודעת מה היא רוצה לעשות בהמשך חייה. האחות הצעירה מור היא חיילת ממורמרת, הסובלת מהצקות של מפקד ילדותי בצה"ל, ומאוהבת בבן גיגי, החייל הכי חתיך בגדוד.

הדמויות
 אורית קטן (דנה אברהם סמו) – האחות הבכורה. עובדת כמורה בבית ספר תיכון. בעונה השנייה היא מתפטרת ומצטרפת לפרויקט של יהודים-ערבים בלוד, אך עוזבת גם אותו. בעונה השלישית היא חוזרת לבית הספר כמורה לדרמה תרפיה. לסבית.
נטלי קטן (נלי תגר) – האחות האמצעית. אנוכית ומפונקת, לא חושבת יותר מדי. בעונה השנייה היא עובדת במשרד להפקת כנסים.
מור קטן (טס השילוני) – האחות הקטנה. בעונות הראשונות משרתת כפקידה בצה"ל, ומשתחררת בעונה השלישית. רוב הזמן היא עצובה ומדוכאת. מאוהבת בתומר בן גיגי. ליזו מכנה אותה נבט.
קארן (גילי סער) – בת זוגה של אורית. יולדת בן בעונה השלישית.
רס"ן רוני (גל תורן) (עונות 1–2, אורח בעונה 3 ובעונה 4) – המפקד של מור. ילדותי, ונוהג להציק וללעוג לה ולפקודיו.
סמל ליזו מלכה (עדי חבשוש) (עונות 1–2, 4, אורחת בעונה 3) – חברה של מור, משרתת איתה יחד בגדוד. מכנה את מור "נבט".
סמ"ר תומר בן גיגי (גל פופולר) (עונות 1–3) – משרת בבסיס יחד עם מור בעונה הראשונה. החתיך של הגדוד.
סמל דובי (דניאל גרנט) – חייל בבסיס של מור.
דור (דור כאהן) (עונות 2–3) - החבר של מור. היא מנסה להיפרד ממנו במשך כל העונה השנייה ובעונה השלישית עושה זאת.
מידד (שלומי אברהם) – השותף של נטלי. בתפקיד בכיר בתנועת הנוער העובד והלומד.
רננה שוורץ (מיה לנדסמן) – שותפה של מידד לקן הנוער העובד והלומד, נהיית בת זוגו בעונה השנייה, נפרדת ממנו, ואז חוזרת אליו ברוח עצתה של נטלי.
גילת (תיקי דיין) – מנהלת בית הספר בו עובדת אורית. שיטות החינוך שלה מקובעות ושמרניות, והיא מזלזלת באורית ובמעשיה. רעה ותככנית.
איתי (ירמי שיק בלום) – ידיד ומאוחר יותר החבר של נטלי. חובב ספוקן וורד עם אובססיה לתרבות שנות השמונים שגר בדירה של דודה שלו עם הרוח של בן הדוד המת שלו.
ספי (גלעד כהנא) – יזיז של נטלי (נפרדו בעונה השנייה), נשוי עם ילדים.
נילי (עלמה זק) (עונות 2–3) – הבוסית של נטלי, מנהלת משרד להפקת כנסים ומיזמים פמיניסטים ואנטי-מלחמתיים.
ניסים קטן (יגאל נאור - עונה 1, יונתן צ'רצ'י- עונה 2 ו-3) -אביהם של האחיות
ג'ודי קטן (קרוליין לנגפורד) - אימם של האחיות
סבתא לאה (שושה גורן) – הסבתא של האחיות. האחיות חושדות כי היא מנהלת יחסים לסביים עם חברתה שושי
שושי (ורדה בן חור) – בת זוגה של סבתא לאה.
סרן צילי (גאיה באר גורביץ') (עונה 2) – המפקדת החדשה בבסיס של מור. מגיעה כשמאחדים את היחידה עם יחידת "טופז" והופכת לאויבת המושבעת של רוני.
סמל עדן הבן (מני גרוס) (עונות 2–3) – חייל בבסיס של מור. בדומה למור רוב הזמן עצוב ומדוכא.
רב"ט עדן הבת (לין אשרוב) (עונות 2–3) – חיילת בבסיס של מור.
רב"ט אווה (נטע טרוים) (עונה 2) – חיילת בבסיס של מור.
סמל רומן אדצקי (אנבר סיטיברגימוב) (עונה 2) – חייל בבסיס של מור. עולה חדש מרוסיה.
רבקי (אורין לבון) (עונה 2) – ילדה שאורית פוגשת במסגרת הפרויקט של יהודים-ערבים.
מיטל שפירא (הדס בן ארויה) (עונה 3) – החברה החדשה של מור.
שירה גורביץ' (דניאל בוקס) (עונה 3) – השותפה של מיטל שאף אחד לא ירצה בדירה שלו.
אריק (תומר שחורי) (עונה 3) – סדרן הקולנוע שעובד עם מור, שגם הוא אינו ניחן בכישורים חברתיים כלשהם.
שלומי (אורי רוסו) (עונה 4) – חבר נעורים של נטלי, שפוגש במקרה את מור בהודו ומארח אותה בבית שלו בגואה.
ארז אטיאס (קובי מימון) (עונה 4) – אקטיביסט לשעבר שפוגש את מור בבית של שלומי.

 שחקנים אורחים 

 פסקול העונה הרביעית 

פרסים ומועמדויות
 שנה ארגון קטגוריהמועמד/ים תוצאה סימוכין 2016  פרסי עכבר העיר  סדרת / תוכנית המקור הטובה ביותרהאחיות המוצלחות שלי  פרסי האקדמיה לטלוויזיה לשנת 2016  סדרת הקומדיה הטובה ביותר    השחקנית הטובה ביותר בסדרה קומיתנלי תגר  בימוי בסדרה קומיתגורי אלפי   תסריט בסדרה קומיתגלית חוגי ונועה ארנברג 2018פרסי האקדמיה לטלוויזיה לשנת 2018סדרת הקומדיה הטובה ביותרהאחיות המוצלחות שלי  השחקנית הטובה ביותר בסדרה קומיתנלי תגר השחקנית הטובה ביותר בסדרה קומיתדנה אברהם-סמו  השחקן הטוב ביותר בסדרה קומיתגל תורן  2025פרסי האקדמיה לטלוויזיה לשנת 2024סדרת דרמה קומית וקומדיית מצביםהאחיות המוצלחות שלישחקנית ראשית בסדרת דרמה קומית וקומדיית מצביםטס השילונישחקן משנה בסדרת דרמה קומית וקומדיית מצביםאדם גבאישחקנית משנה בסדרת דרמה קומית וקומדיית מצביםנלי תגרבימוי בסדרת דרמה קומית וקומדיית מצביםגורי אלפיתסריט בסדרת דרמה קומית וקומדיית מצביםגלית חוגי ונועה ארנברג

קישורים חיצוניים

הערות שוליים

קטגוריה:סדרות טלוויזיה ישראליות שעלו לשידור בשנת 2016
קטגוריה:Yes הטלוויזיה בלוויין: תוכניות וסדרות
קטגוריה:סדרות קומדיה ישראליות
קטגוריה:זוכי פרס האקדמיה לטלוויזיה: תוכניות וסדרות
קטגוריה:תוכניות להט"ב ישראליות
קטגוריה:צה"ל בתרבות ובאמנות